અમદાવાદ- અનામતની માગણી સાથે અનશન પર બેઠેલાં હાર્દિક પટેલના ઉપવાસનો મામલો કોર્ટને દ્વારે પહોંચ્યો છે. હાર્દિક પટેલના ઘરની બહાર લાગેલા પોલીસ પહેરાના મામલે હાઇકોર્ટમાં અરજી કરવામાં આવી છે. અરજીમાં જણાવાયું છે કે હાર્દિકને તેના જ ઘરમાં નજરકેદ કરવામાં આવ્યો હોય તેવી સ્થિતિ છે. હાર્દિકના ઘરે આવનજાવન કરનારા લોકોને કોઈપણ કારણ વગર ખોટી રીતે હેરાન કરવામાં આવતા હોવાની અને જીવન જરૂરિયાતની ચીજવસ્તુઓ પણ પહોંચવા નહીં દેવાતી હોવાની પણ ફરિયાદ અરજીમાં કરવામાં આવી છે.